

|منتدى الشعر الشعبي شعر ، شعر شعبي عراقي 2013 ، شعر شعبي عراقي 2014 ، اشعار عراقية ، اروع الاشعار العراقية ، اجمل الاشعار العربية ، اروع الاشعار ، اجمل الاشعار ،ابوذيات عراقية ، ابوذيات 2013 ، ابوذيات 2014 ، اجمل الابوذيات العراقية|


| ||LinkBack||أدوات الموضوع||انواع عرض الموضوع|


كُتب :
[ 10-09-2007 ]
||رقم المشاركة : ( 1 )|


مثلك
مثلك مالكينه ومااظن نلكه
عراق وبيك هذه الروح متعلكه
شبكني العشك بمحبتك وهنياله اليعيش ابروح متشبكه
عراق وياوطن مثلك حمل الام وتحده المنايه ومانكر عشكه
تحزم بالامل ماطاح من الضيم مدطوله اعل جرحه وجلب بعركه
الاصيل شما تعب حيله يرد اردود وشلون الكديش بلحكه ويسبكه
اذا انكلبت الدنيا وما بقت كيعان بس انته التظل ياعراقنه وتبقه
ويظل وجهك شمس تغزل ضواهه اشعار وبنص السما بكل حين متعلكه
ويظل صوتك ضمير لكل الشعب مظلوم مابكدر عليه الطاغي ويخنكه
احبك واليحب همه وعذابه ايزيد لوطالت عليه وزادت الفركه
جرحك بالقلب ما طاب من سنين والليالي البعد عن دجله اتغمكه
يابحر الموده قلبي بيك ايفوج اتوسل ابروجك بلكت ايغركه
هنياله اليموت بارضك وربحان لان ارضك حنينه بكل وفه اتشبكه
تعال
تعال ازرع صحاري الشك بساتين وتعال ارسم دم عيني ابتسامات
تعال انثر محبه ابدرب السنين ورجعلي شعبر من عمري وفات
تعال وبالشمس غرك الروازين وعلا اخدودي التحبك صير بوسات
تعال امطر محبه وروحي نهرين ايتلاكن بالفرح والشوك روجات
ترف سيف الهجر سواني نصين علي الحك بقت بالروح ساعات
عراقي انا ومحبتي من الفراتين اصلها وللطمع مابيها غايات
ماعيلن واغيظ واحمل الشين وربتني المصايب خوش تربات
ماانشد حبيبي الرادني وين ولاكصر عليه بيوم كلفات
عراقيين احنه وموش من طين مخلوقين من حب وكرامات
ولان عروكه بكلوب المحبين يظل واكف نخلنه حتى لو مات
ياعراق
اتواخذت الحك عليه
ياعراق الموت يمى
وانا وحدي شلون بيه؟
ياعزيز احلام روحي التفن ابجف المنيه
ساعه ويفاركني صوتي
كون اشوفك كبل موتي
جا رجع عمري لشبابه ورد عمر ثاني لاديهه
ياعراق
وداعتك ماهمني موتي انا المعذبني همك
موحرام انموت لكن الحرام انموت غربه بعيد عنك
لااهل لاربع يمنه
لاكصبنه ولانخلنه
ليش ساكت ياوطنه ماتريد انموت يمك؟؟
يامنيه اتمهلي ابروحي ثوان
انا كل الي اريده تلث اماني
الاولىاشمن شيلة امي وكل اثر منعدها باقي
الثانيه بدرب الحبيبه ازرع ازهار اشتياقي
الثالثه بكل دمعي اسلم عل عراق وكل عراقيه وعراقي